Gen 1:27-28 Jy mens, is rentmeester oor die skepping

**Rooi ligte flikker oor ‘n waterkrisis** wat ons weens die droogte in die gesig staar.

Die water krisis is maar net een uitvloeisel van ‘n baie groter probleem naamlik  
dat die mens die **skepping teen ‘n skrikwekkende tempo verwoes**.

**Hoekom is dit belangrik?**   
Jy is dissipel van Here – jy het ‘n verantwoordelik tov aarde.  
Die bewaking asook die bewerking daarvan is deel van jou pos en taak omskrywing.

Feit is: **Water is lewe en daarsonder kan niks oorleef nie.**

**Waar kom die probleem vandaan?**

Die mens is die hoofoorsaak.

**Die dryfkragte**

* is oormatige bevolkingsgroei,
* materialistiese gierigheid en gulsigheid.
* ekonomiese groei,
* die altyd toenemende vraag na energie,
* die stygende vraag na voedsel en water
* Die natuur steier onder besoedeling, ontbossing, drooglê van vleilande.
* Dit lei tot aardverwarming.
  + 14 van die 15 warmste jare sedert 2001 is aangeteken.
  + 2015 was die warmste jaar (van der Walt, K).
  + 2016 was die warmste Julie maand sedert optekening (Nasionale nuus).

Daarby

* **die berge afval** wat deur menslike aktiwiteit op aarde gegenereer word (van der Walt, K. p14).

Die land en die see loop deur.

* Daar is reeds **5 gedefinieerde “garbage patches**” in verskillende dele van die wêreld onderskei waarin daar in die seewater méér plastiek as lewende organismes is

Die **Vaaldam,** een van SA se belangrikste opgaardamme, word deur besoedeling bedreig.  
Rou riool besoedel die Vaal en die Wilge rivier (voedingsbronne vir die Vaaldam)( (Jones, C. in Kruisgewys. Julie 2016. P12))

**15 jaar gelede- -**

* het die roeiers al gekla die water van riviere wat in die Vaalrivier inloop stink na riool.
* Sommige van die visse wat uit die rivier gevang is het toe al sere aan gehad.
* Visboere in die Vaaldriehoek wat hul water uit die Vaalrivier gepomp het,  
  het toe reeds anti-biotika by die water gevoeg om hul visse te beskerm.

Op ‘n stadium is **20 ton dooie vis uit die Vaalrivier verwyder**.  
Randwater het al gewaarsku dat mense die Vaalrivier se water moet vermy   
weens eie gevaar van ernstige infeksies (Jones, C. in Kruisgewys. Julie 2016. P12)

**Dinsdag is daar ‘n waarskuwing oor radio nuus** gerig aan die huishoudings van Pretoria  
dat hul beduidend meer water sal moet bespaar anders sal daar baie strenger beperking ingestel word.

Dadelik was van die **top “tweets**” foto’s van waterpype wat lek (RSG 4/10/2016).  
Munisipaliteite sal effektief moet help aan hul kant  
**Feite: 37% van ons land se drinkwater gaan verlore** hoofsaaklik agv lekende pype,   
swak vakmanskap, onkunde en diefstal (Jones, C. in Kruisgewys. Julie 2016. P12).

**Miskien is daar van u wat voel**: **Kan dit wees?**Ons het genoeg water…  
Verkeerd.

Feit is **ons land se gemiddelde reenval is 492mm** per jaar  
terwyl die wêreld se gemiddelde reenval 985 mm pj is.  
SA is die 30 droogste land in die wêreld.

Die **SA Weerburo het onlangs aangekondig dat 2015**  
ons droogste jaar tot dusver was (Jones, C. in Kruisgewys. Julie 2016. P12).

Die **volume water wat in SA beskikbaar is per persoon**  
is vergelykbaar met ‘n land soos Saoedi-Arabië (vd Walt, K. In kruisgewys. Julie 2016. P 14)

**Skokgolwe het verlede jaar deur die land getrek** die dorpe soos Senekal,  
Winburg, Kroonstad se krane opgedroog het.  
Dit is egter die realiteit wat vir ons hele land voorlê  
as ons nie dringend ons plig teenoor die skepping begin nakom nie.

**Die probleem lê by die denke van elke mens.**Voordat individue nie hulle verantwoodelikheid teenoor die skepping van God besef,  
verstaan en uitleef nie,  
sal die wetenskaplike en tegnologiese oplossing slegs ‘n gedeelte van die   
probleem kan aanspreek.

Dit is **presies waar ek en jy**, ledemate van die liggaam van Christus  
‘n verskil kan en moet maak.

**Sommer in die eerste hoofstuk van die Bybel**  
leer die Here ons aangaande ons verhouding met Hom, ons medemens en die natuur.

Toe het God gesê: “Kom Ons maak die mens as ons verteenwoordiger, ons beeld, sodat hy kan heers oor die vis in die see, die voëls in die lug, die mak diere, die wilde diere en al die diere wat op die aarde kruip.”

God het die mens geskep as sy verteenwoordiger, as beeld van God het Hy die mens geskep, man en vrou het Hy hulle geskep.

Toe het God hulle geseën en vir hulle gesê: “Wees vrugbaar, word baie, bewoon die aarde en bewerk dit. (Gen 1:26-28b)

U sien sommer **met die** **skepslag het die mens al opdrag tov die aarde ontvang**.

Die mens moet heers oor die skepping en dit bewerk.  
Bewerk beteken om dit te gebruik en nie te misbruik nie.

**God het van sy mag aan die mens gedelegeer**  
om verantwoordelikheid te neem vir die natuur en die diere  
wat saam met ons planeet aarde deel.

Duidelik kry ons **die opdrag in Gen 2:15**

Die Here God het die mens in die tuin laat woon om dit te bewerk en op te pas

**Wanneer jy iets gemaak het en jy gee dit aan ander om te gebruik**  
verwag ‘n mens dat die gebruikers dit volgens voorskrif sal gebruik  
en op pas.

Anders oorspeel hulle hul hand.  
Dit is presies wat met die mens tov die skepping gebeur.  
Die mens kom nie sy opdrag na nie.

Kan ek u herinner:

Die **skepping is vir God ontsaglik belangrik.**So belangrik dat Hy wat die almagtige God is,  
**per geleentheid ‘n verbond** met die mens **& die diere** gesluit het.

“Kyk, Ek sluit ‘n verbond met julle en julle nageslag  
en met al die lewende wesens by julle; die voëls, die mak diere  
en die wilde diere by julle, naamlik met al die wilde diere   
wat uit die ark uit gekom het. Ek sal my verbond met julle hou:  
mens en dier sal nie weer deur vloedwaters uitgewis word nie” (Gen 9:9-11b).

Daar is wetgewing in die Ou Testament   
dat die volk die grond moes laat rus (herstel).

Elke 7de jaar moes die lande rus.   
Niks mag geplant of geoes word nie. (Lev 25:4,5)

(dalk iets van grond wat rustyd sal kry wanneer vyand hul oorwin het)

Kyk ons na die **Nuwe Testament dan sien jy**die skepping is nie net vir God belangrik nie, maar Hy het het **dit lief!**

“God het die **wêreld** so lief gehad dat Hy sy enigste Seun gegee het,  
sodat dié wat in Hom glo nie verlore sal gaan nie maar die ewige lewe   
sal hê. God het nie sy Seun na die wêreld toe gestuur om die wêreld te  
veroordeel nie, maarsodat die **wêreld** deur hom gered kan word.

Baie kommentare meen “Kosmos/ wêreld” verwys in hierdie teks na die mens.  
Ja, sekerlik gaan dit oor die mens maar ek dink nie  
dat dit die skepping uitsluit nie.

Want in **Rom 8 lees ons die skepping sug, kry swaar.**

Die skepping sien met gespanne verwagting daarna uit dat God bekend sal maak wie sy kinders is….

Die skepping self sal ook bevry word van sy verslawing aan die verganklikheid om so tot die vryheid te kom van die heerlikheid waaraan die kinders van God deel sal hê. Ons weet dat die hele skepping tot nou toe sug in die pyne van verwagting. En nie net die skepping nie, maar ook ons wat die Gees ontvang het as die eerste gawe van God, ons sug ook. Ons sien daarna uit dat God sal bekend maak dat Hy ons as sy kinders aangneem het: Hy sal ons van die vergankliheid bevry (Rom 8:18-23).

Die **skepping** **sien uit daarna om van die verganklikheid bevry** te word.  
Ook die skepping sien uit na die wederkoms van Jesus Christus.  
Want ook die skepping gaan verlos, herstel word.

Ek dink die **manier hoe die mens die skepping verwoes, eksploiteer**  
**maak dit vir die skepping al hoe swaarder…**  
Hoeveel spesies in die plante en diereryk word tans bedreig  
of reeds uitgewis, vanweë die mens se vergrype in die natuur.

**Wat staan ons te doen?**

1. **Sien en respekteer** die die skepping as deel van God se handewerk wat Hy in Christus geskep het en gaan herskep.
2. Daar is ‘n **fundamentele interafhanklikheid** tussen die mens en die skepping wat die mens (ek en jy) in gehoorsaamheid aan God moet onderhou.
   1. Daar is byvoorbeeld net EEN stroom water. Die water vloei deur jou menselike liggaam. Die selfde water vloei deur diere, insekte, plante. Dit vloei deur ons riviere, verdamp, kondenseer en voed deur reenwater alle lewe. Hierdie selfde water vloei deur ons sanitasie netwerke. Net die een stroom… Geen lewe is buite hierdie water siklus moontlik nie (Veldsman, DP. In Kruisgewys p. 11).
3. **As jy nie ‘n liefde vir die skepping het nie**, is dit **tyd om een te ontwikkel**. Want God het die skepping lief en jy moet dit versorg.
4. **Val in by God waar Hy besig is**. Jy die aangestelde “tuinier” is saam met die Groot Tuinier besig om tuin te maak, om te versorg.
5. **Omgewingskwessies is nie die “groenes” se baba nie.** In die lig van God se Woord is dit mense, in besonder gelowiges se baba.., jou en my verwantwoordelikheid
6. Wat kan jy prakties doen?
   1. Bekamp watervermorsing deur: lekkasies te herstel. (‘n toilette, krane, pype, )
   2. Bespaar elektrisiteit. (Daar word miljoene kub. Water in kragopwekking gebruik)
   3. Maak droë tuine.
   4. Maak bendelede om hierdie opdrag van God na te kom.
7. Dink wat is daar in jou lewe persoonlik waamee jy ‘n bydrae kan maak.

Amen

Bronnelys

Bybelvertalings (verskeie)  
Verskeie kommentare .  
Artikels in Kruisgewys. BM. 16/1. Julie 2016 van Barnard Steyn, Cas Wepener, Daniël P Veldsman, Chris Jones, Kobus van der Walt, Leon Venter en Bertus Celliers